Cuneiform Tablet Prague I 443
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
{d}IŠKUR-ṣú-lu-li a-na bu-za-zu iṣ-ba-at-ni-a-tí-ma um-ma {d}IŠKUR.ANDUL-ma a-na bu-za-zu-ma i-na pu-ru-uš-ḫa-tim i-na li-mì-im i-ku-pí-IŠTAR ba-áb ḫa-ra-ni-kà um-ma a-ta-ma 4 ma-na KÙ.BABBAR ší-im pé-er-dí ù a-mu-tim en-um-a-šur DUMU ú-zu-a ḫa-bu-lam 4 ma-na KÙ.BABBAR me-eḫ-ra-sú dí-nam 4 ma-na KÙ.BABBAR me-eḫ-ra-sú i-na pu-ru-uš-ḫa-tim a-dí-na-ku-um lá a-dí-na-ku-um <big_gap> um-ma ig-ri-ú-ma <big_gap> lá tù-na-ḫa-ni a-na dí-nim lá ta-ša-pá-ra-ni KÙ.BABBAR ma-dam lá tù-ša-ag-ma-ra-ni bu-za-zu {d}IŠKUR.ANDUL e-pu-ul um-ma bu-za-zu-ma a-na {d}im-ANDUL-ma 4 ma-na KÙ.BABBAR ší-im a-mu-tim ù pé-er-dí en-um-a-šur DUMU ú-zu-a i-ḫi-ib-lá-am ta-li-kam-ma um-ma a-ta-ma 4 ma-na KÙ.BABBAR ša en-um-a-šur ḫa-bu-lá-ku-ni a-na-ku lá-dí-na-kum um-ma a-na-ku-ma KÙ.BABBAR lu ta-da-nam i-a-tí mì-ma lá ta-tù-ra-am ši-bi i-šu-a-kum iš-tù i-na pu-ru-uš-ḫa-tim tù-ṣa-ni a-dí ḫa-am-ší-šu ni-na-me-er-ma ma-tí-ma mì-ma ú-lá ta-aq-bi-am a-na-ma a-na-ku a-na KÙ.BABBAR e-bu-ṭí ša a-bu-ni i-dí-na-ku-ni aṣ-bu-tù-kà ú a-ta a-na KÙ.BABBAR ša tù-a-ra-am lá qá-bi-a-tí-ni ta-ar-ta-ag-ma-am lá tù-ni-ḫi-ma a dí-nim lá ta-ša-pí-ri a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šur ší-bu-tí-ni ni-dí-in IGI a-šur-DU₁₀ DUMU PÚZUR-a-šur IGI a-šur-i-mì-tí DUMU i-dí-we-er